b'\n_START_ARTICLE_\nBenedikt Babi\xc4\x87\n_START_PARAGRAPH_\nBenedikt Babi\xc4\x87 (Baba) (Dubrovnik, oko 1540. \xe2\x80\x93 samostan sv. Kri\xc5\xbea, Bosco, Italija, 18. kolovoza 1591.), hrvatski renesansni skladatelj, pjeva\xc4\x8d, orgulja\xc5\xa1 i graditelj orgulja, glazbeni teoreti\xc4\x8dar, redovnik dominikanac._NEWLINE_Ro\xc4\x91en u Dubrovniku, studirao bogoslovlje u Bologni. Dominikancima pristupio 1556. ili 1561. godine. Slu\xc5\xbebovao u Dubrovniku, u Mlecima i drugdje po Italiji kao u\xc4\x8ditelj, predava\xc4\x8d i lektor, a dok je djelovao u Dubrovniku, prior dubrova\xc4\x8dkog samostana i vikar cijele kongregacije._NEWLINE_Djelovao u Dubrovniku. Stilski je djelovao pod utjecajem talijanskih graditelja, s naglaskom na mleta\xc4\x8dke. Sebastijan Slade i Serafin Marija Crijevi\xc4\x87 zabilje\xc5\xbeili su da je u Dubrovnik uveo koralno pjevanje. Skladao je za orgulje, no skladbe mu do danas nisu prona\xc4\x91ene.'